Document ID: /roh_data/filtered/fineweb-2-filterrobots_roh.jsonl.gz/3955

En il center da l’onn da gestiun 2014 è stà la prolungaziun dals contracts cun Samignun Scuol e la Val Müstair.
La bilantscha da las pernottaziuns è stada cuntentaivla. Entant ch’autras regiuns han pers, ha la DMO Scuol Samignun Val Müstair pudì tegnair las cifras ils ultims 4 onns.
Pli mal guardi ora en l’avegnir. La DMO ha da cumbatter encunter il ferm franc svizzer. Pliras mesiras en vegnidas tratgas ussa a curta vista. Uschia ha Samignun mess in curs fix da 1.10 francs. Era vegn fatg in spot en la televisiun, lura è vegnida fatga ina nova broschura ed a lunga vista vegn augmentada la preschientscha cun diversas acziuns da marketing.